
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«25» мая 2026 г.
	№ 61
	г. Масква




Аб накладанні штрафу за непрадстаўленне
звестак (інфармацыі)

Калегія Еўразійскай эканамічнай камісіі (далей – Камісія) у адпаведнасці з падпунктам 5 пункта 16 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей – Пратакол), пунктам 17 Методыкі разліку і парадку накладання штрафаў за парушэнне агульных правіл канкурэнцыі на трансгранічных рынках, зацверджаных Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), пунктамі 44 і 45 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99, разгледзела справу аб непрадстаўленні звестак (інфармацыі), запытаных Камісіяй (далей – справа).
Па выніках разгляду матэрыялаў справы, грунтуючыся на палажэннях міжнародных дагавораў і актаў у сферы канкурэнцыі, якія ўваходзяць у права Еўразійскага эканамічнага саюза, вывучыўшы фактычныя акалічнасці справы, якая разглядаецца, і вывады камісіі па разглядзе справы, прадстаўленыя ў апісальнай і матывавальнай частках гэтага Рашэння згодна з дадаткам, кіруючыся Методыкай разліку і парадкам накладанні штрафаў, Калегія Камісіі вырашыла:
1. Прызнаць:
а) бяздзейнасць індывідуальнага прадпрымальніка Абдулатыпава Магамеда Умаравіча (персанальныя даныя не публікуюцца) (далей – ІП Абдулатыпаў М.У.), якая выявілася ў непрадстаўленні звестак (інфармацыі) па запытах Камісіі ў поўным аб’ёме, парушэннем палажэнняў пункта 13 Пратакола, адказнасць за якое прадугледжана падпунктам 5 пункта 16 Пратакола;
б) адсутнасць падстаў для спынення разгляду справы ў дачыненні да асобы, указанай у падпункце «а» гэтага пункта.
2. У адпаведнасці з падпунктам 5 пункта 16 Пратакола і Методыкай разліку і парадкам накладання штрафаў прызначыць ІП Абдулатыпаву М.У. штраф у памеры 26 666 расійскіх рублёў 67 капеек.
Штраф, прызначаны гэтым Рашэннем, падлягае выплаце ў парадку, устаноўленым пунктамі 17 і 18 Пратакола (банкаўскія рэквізіты для выплаты штрафу: атрымальнік – ІНП 7703516539, КПП 770901001, міжрэгіянальнае аперацыйнае УФК (для ФАС Расіі а/р 04951001610), АКТМУ 45380000, банк атрымальніка – Аперацыйны дэпартамент Банка Расіі, Міжрэгіянальнае аперацыйнае УФК г. Масква, нумар банкаўскага рахунку 40102810045370000002, нумар казначэйскага рахунку 03100643000000019500, БІК 024501901, КБК 16111615000010000140).
3. Камісіі праінфармаваць ІП Абдулатыпава М.У. аб неабходнасці:
а) у адпаведнасці з абзацам другім пункта 171 Методыкі разліку і парадку накладання штрафаў заплаціць штраф, указаны ў пункце 2 гэтага Рашэння, у поўным памеры не пазней за 60 каляндарных дзён з даты ўступлення гэтага Рашэння ў сілу. У выпадку нявыплаты штрафу ва ўказаны тэрмін Камісія прымае меры, накіраваныя на прымусовае выкананне гэтага Рашэння, у адпаведнасці з пунктам 18 Методыкі разліку і парадку накладання штрафаў;
б) у адпаведнасці з пунктам 45 Парадку разгляду спраў аб парушэнні агульных правіл канкурэнцыі на трансгранічных рынках паведаміць Камісіі аб выплаце штрафу, указанага ў пункце 2 гэтага Рашэння, на працягу 30 каляндарных дзён з даты сканчэння тэрміну, прадугледжанага падпунктам «а» гэтага пункта.
4. Гэта Рашэнне можа быць абскарджана ва ўстаноўленым парадку ў Суд Еўразійскага эканамічнага саюза.
5. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	Б. Сагінтаеў

	ДАДАТАК
да Рашэння Калегіі
Еўразійскай эканамічнай камісіі
ад 25 мая 2026 г. № 61




АПІСАЛЬНАЯ І МАТЫВАВАЛЬНАЯ ЧАСТКІ
Рашэння Калегіі Еўразійскай эканамічнай камісіі 
ад 25 мая 2026 г. № 61

У адпаведнасці з падпунктам 4 пункта 10 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор) у сувязі з парушэннем палажэнняў пункта 13 Пратакола Еўразійскай эканамічнай камісіяй (далей – Камісія) вызначэннем ад 19 верасня 2025 г. № 41/вызн у дачыненні да індывідуальнага прадпрымальніка Абдулатыпава Магамеда Умаравіча (персанальныя даныя не публікуюцца) (далей – ІП Абдулатыпаў М.У.) узбуджана справа па факце непрадстаўлення звестак (інфармацыі) (далей – справа) і прызначана камісія па яе разглядзе ў наступным складзе:
старшыня камісіі па разглядзе справы Максімаў С.В.;
намеснік старшыні камісіі па разглядзе справы Іванцей І.А.;
члены камісіі па разглядзе справы: Сумянкоў С.С., Сейталіеў А.Л. і Іванова М.А.
Асобы, якія ўдзельнічалі ў разглядзе справы: прадстаўнікі ўпаўнаважаных органаў дзяржаў – членаў Еўразійскага эканамічнага саюза (далей – дзяржавы-члены), у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі, – Бялоў А.В., Галавізніна П.А., Жумжаева Н.Б., Марозава М.С. і Склярава Я.В.
Адказчык – ІП Абдулатыпаў М.У.
Прадстаўнік адказчыка па даверанасці – Бурухін К.А.
У адпаведнасці з пунктам 23 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), 16 лютага 2026 г. старшынёй камісіі па разглядзе справы Максімавым С.В. аб’яўлена аб заканчэнні разгляду справы.
Па выніках разгляду справы ўстаноўлена наступнае.
У Камісію пісьмом ад 27 мая 2025 г. № 17-02-13/297К (увах. № 11516 ад 9 ліпеня 2025 г.) паступілі матэрыялы Міністэрства антыманапольнага рэгулявання і гандлю Рэспублікі Беларусь па заяве Рэспубліканскага навукова-даследчага даччынага ўнітарнага прадпрыемства «Інстытут эксперыментальнай ветэрынарыі ім. С.М. Вышалескага» (Рэспубліка Беларусь, УНП 600049853) аб магчымых прыкметах парушэння пункта 2 артыкула 76 Дагавора ў дзеяннях індывідуальнага прадпрымальніка Шушаначава Андрэя Генадзьевіча (персанальныя даныя не публікуюцца), ІП Абдулатыпава М.У. і таварыства з абмежаванай адказнасцю «Інтэрнэт Рашэнні» (Расійская Федэрацыя, ІНП 7704217370), выяўленых у рэалізацыі прэпарату ветэрынарнага «Талпан», на этыкетцы якога ўтрымліваецца інфармацыя, здольная ўвесці спажыўцоў у зман у дачыненні да характару, спосабу і месца вытворчасці, спажывецкіх уласцівасцей, якасці і колькасці тавару або ў дачыненні да яго вытворцы.
У рамках разгляду матэрыялаў у адпаведнасці з пунктам 1312 Парадку разгляду заяў (матэрыялаў) аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 97 (далей – Парадак разгляду заяў (матэрыялаў)), Камісіяй на падставе пункта 13 Пратакола ІП Абдулатыпаву М.У. накіравана пісьмо ад 6 жніўня 2025 г. № 22-373 аб неабходнасці прадстаўлення ў Камісію ў тэрмін да 15 жніўня 2025 г. наступнай інфармацыі (дакументаў, звестак), неабходнай для правядзення ацэнкі стану канкурэнцыі:
аб відах дзейнасці, якая ажыццяўляецца ІП Абдулатыпавым М.У. у перыяд з 1 студзеня 2023 г. па 1 ліпеня 2025 г. (з указаннем кодаў АКВЭД і прыкладаннем копіі выпіскі з рэестра суб’ектаў прадпрымальніцтва), і копіі дазволаў (ліцэнзій) на іх ажыццяўленне;
аб зарэгістраваных на тэрыторыях дзяржаў-членаў юрыдычных і (або) фізічных асобах, якія ўваходзяць у групу асоб з ІП Абдулатыпавым М.У., з указаннем падставы ўваходжання ў адну групу асоб па прыкметах, вызначаных падпунктам 5 пункта 2 Пратакола, у перыяд з 1 студзеня 2023 г. па 1 ліпеня 2025 г. па форме, якая ўтрымліваецца ў дадатку № 1 да пісьма Камісіі ад 6 жніўня 2025 г. 
№ 22-373;
аб нарматыўных актах, якія рэгулююць рэалізацыю ІП Абдулатыпавым М.У. на тэрыторыях дзяржаў-членаў прэпарату ветэрынарнага «Талпан», вырабленага заяўнікам, і прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд» (з прыкладаннем копій сертыфіката адпаведнасці, дэкларацыі аб адпаведнасці, рэгістрацыйнага пасведчання ветэрынарнага прэпарата, сертыфіката GMP);
аб аб’ектах інтэлектуальнай уласнасці, у тым ліку таварных знаках (рэгістрацыйны нумар, дата рэгістрацыі, тэрыторыя прававой аховы), якія належаць ІП Абдулатыпаву М.У. і выкарыстоўваюцца ім пры рэалізацыі як прэпарату ветэрынарнага «Талпан», вырабленага заяўнікам, так і прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд» (з прыкладаннем належным чынам завераных пацвярджальных дакументаў і ўказаннем органа рэгістрацыі);
пералік інтэрнэт-сайтаў (інтэрнэт-магазінаў), уладальнікам якіх з’яўляецца ІП Абдулатыпаў М.У. і (або) праз якія рэалізоўваліся прэпарат ветэрынарны «Талпан», выраблены заяўнікам, і прэпарат ветэрынарны «Талпан», на этыкетцы якога адлюстравана эмблема інтэрнэт-магазіна «Пчала і мёд», з указаннем іх уладальнікаў;
аб найменні суб’екта гаспадарання (ідэнтыфікацыйныя даныя, адрасы месцазнаходжання), які ажыццяўляе вытворчасць прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд» (з прыкладаннем належным чынам завераных пацвярджальных дакументаў і з указаннем перыяду яго вытворчасці);
аб тым, калі, якімі суб’ектамі гаспадарання (найменне, ідэнтыфікацыйныя даныя, адрас месцазнаходжання) і ў адпаведнасці з якімі нарматыўнымі актамі, ДАСТамі, пагадненнямі аб бяспецы ажыццяўлялася распрацоўка дызайну і выраб этыкеткі, знешняга выгляду ўпакоўкі і тары прэпарату ветэрынарнага «Талпан» з адлюстраваннем эмблемы інтэрнэт-магазіна «Пчала і мёд» (з прыкладаннем адпаведных актаў, з указаннем распрацоўшчыка ўказанай этыкеткі з прыкладаннем дагавораў на распрацоўку дызайну і выраб этыкеткі, знешняга віду ўпакоўкі і тары);
аб суб’екце гаспадарання (найменне, ідэнтыфікацыйныя даныя, адрас месцазнаходжання), у якога набывалася ўпакоўка (тара) для прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд» (з прыкладаннем копій дагавораў на набыццё такой упакоўкі (тары));
аб функцыянальным прызначэнні прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд» (у тым ліку спажывецкіх уласцівасцях), яго якасных і тэхнічных характарыстыках (з прыкладаннем належным чынам завераных копій макетаў этыкеткі);
аб патрабаваннях да захоўвання прэпарату ветэрынарнага «Талпан», вырабленага заяўнікам, і прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд», і аб магчымасці рэалізацыі такіх прэпаратаў (з улікам патрабаванняў да захоўвання) праз электронныя пляцоўкі (маркетплэйсы);
аб аб’ёмах набыцця ІП Абдулатыпавым М.У. прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд», у натуральным (шт.) і вартасным выражэнні (рас. руб.) па форме згодна з дадаткам № 2 да пісьма Камісіі ад 6 жніўня 2025 г. № 22-373 за перыяд з 1 студзеня 2023 г. па 1 ліпеня 2025 г. з прыкладаннем належным чынам завераных пацвярджальных дакументаў (копіі дагавораў на набыццё ўказанага прэпарату з усімі дадаткамі, дапаўненнямі і змяненнямі да яго);
аб тым, з якога перыяду і на тэрыторыях якіх дзяржаў-членаў (з разбіўкай па дзяржавах-членах) ІП Абдулатыпаў М.У. уводзіў у грамадзянскі абарот прэпарат ветэрынарны «Талпан», выраблены заяўнікам, і прэпарат ветэрынарны «Талпан», на этыкетцы якога адлюстравана эмблема інтэрнэт-магазіна «Пчала і мёд» (з прыкладаннем належным чынам завераных пацвярджальных дакументаў);
аб аб’ёмах рэалізацыі ІП Абдулатыпавым М.У. на тэрыторыях дзяржаў-членаў прэпарату ветэрынарнага «Талпан», вырабленага заяўнікам, і прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд», у натуральным (шт.) і вартасным выражэнні (рас. руб.) (з разбіўкай па контрагентах) па форме згодна з дадаткамі № 3 і 4 да пісьма Камісіі ад 6 жніўня 2025 г. № 22-373 за перыяд з 1 студзеня 2023 г. па 1 ліпеня 2025 г. з прыкладаннем належным чынам завераных пацвярджальных дакументаў (копій пяці дагавораў на пастаўку ўказаных прэпаратаў з усімі дадаткамі, дапаўненнямі і змяненнямі да іх, а таксама копій ліцэнзійных дагавораў, дагавораў на дыстрыбуцыю, пісьмы-дазволы на продаж тавару ад праваўладальніка (пры наяўнасці));
аб афіцыйных прадстаўніцтвах (дыстрыб’ютарах) ІП Абдулатыпава М.У., зарэгістраваных на тэрыторыях дзяржаў-членаў (найменні, ідэнтыфікацыйныя даныя, адрасы месцазнаходжання), з прыкладаннем належным чынам завераных пацвярджальных дакументаў (копій дылерскіх дагавораў, пагадненняў, кантрактаў);
аб канкурэнтах (найменні, ідэнтыфікацыйныя даныя, адрасы месцазнаходжання) ІП Абдулатыпава М.У. на рынку прэпарату ветэрынарнага «Талпан» з указаннем дзяржавы-члена, на тэрыторыі якой узнікаюць канкурэнтныя адносіны;
копіі зваротаў (прэтэнзій) пакупнікоў прэпарату ветэрынарнага «Талпан», вырабленага заяўнікам, і прэпарату ветэрынарнага «Талпан», на этыкетцы якога адлюстравана эмблема інтэрнэт-магазіна «Пчала і мёд»;
іншая інфармацыя, якая мае значэнне для поўнага і ўсебаковага правядзення ацэнкі стану канкурэнцыі ў рамках разгляду матэрыялаў.
Аднак ва ўстаноўленыя Камісіяй тэрміны інфармацыя (дакументы, звесткі) ІП Абдулатыпавым М.У. па ўказаным запыце не была прадстаўлена.
У сувязі з гэтым Камісіяй ІП Абдулатыпаву М.У. накіравана пісьмо ад 26 жніўня 2025 г. № 22-403 аб неабходнасці ў тэрмін да 8 верасня 2025 г. прадставіць інфармацыю (дакументы, звесткі), раней запытаную пісьмом ад 6 жніўня 2025 г. № 22-373. Па ўказаным запыце інфармацыя (дакументы, звесткі) ІП Абдулатыпавым М.У. таксама не была прадстаўлена.
У выніку гэтага Камісіяй вызначэннем ад 19 верасня 2025 г. № 41/вызн узбуджана справа ў дачыненні да ІП Абдулатыпава М.У. па факце непрадстаўлення інфармацыі па патрабаванні Камісіі.
ІП Абдулатыпаў М.У. накіраваў на адрас Камісіі пісьмо ад 25 верасня 2025 г. б/н (увах. № 16477 ад 29 верасня 2025 г.) наступнага зместу:
«Паведамляю, што з 18 па 20 студзеня 2024 г. я знаходзіўся на выставе ў Рэспубліцы Башкартастан у г. Уфа, дзе мною быў набыты прэпарат «Талпан» у колькасці 20 штук, у асоб, якія прадстаўлялі гэту прадукцыю на гэтай выставе за наяўныя сродкі. Якія-небудзь дагаворы і кантракты аб далейшым супрацоўніцтве з указанымі асобамі мною не складаліся.
Набытыя прэпараты мною былі выкарыстаны па сваіх патрэбах, а частку, якая засталася, я прадаў на інтэрнэт-пляцоўках.
З грамадзянінам Шушэначавым А.Г. я не знаёмы, якія-небудзь прэпараты ў яго мною не набываліся, дагаворы і кантракты з указанай асобай не заключаліся».
Камісія па разглядзе справы ў вызначэннях, накіраваных на адрас ІП Абдулатыпава М.У., указвала на неабходнасць прадстаўлення ІП Абдулатыпавым М.У. водгуку аб прызнанні або непрызнанні наяўнасці ў яго дзеяннях (бяздзейнасці) прыкмет парушэння пункта 13 Пратакола, а таксама прававога абгрунтавання адпаведнай пазіцыі, у тым ліку ў выпадку непрадстаўлення запытанай інфармацыі (дакументаў, звестак).
У рамках разгляду справы на адрас ІП Абдулатыпава М.У. накіраваны вызначэнні: ад 14 кастрычніка 2025 г. № 44/вызн (накіравана пісьмом ад 17 кастрычніка 2025 г. № 22-490, паштовы ідэнтыфікатар № 80083514400791 – уручана адрасату 27 лістапада 2025 г.), ад 11 лістапада 2025 г. № 48/вызн (накіравана пісьмом ад 13 лістапада 2025 г. № 22-533, паштовы ідэнтыфікатар № 80082615010601 – уручана адрасату 27 лістапада 2025 г.), ад 9 снежня 2025 г. № 52/вызн (накіравана пісьмом ад 11 снежня 2025 г. № 22-567, паштовы ідэнтыфікатар № 80086516222170 – уручана адрасату 24 снежня 2025 г.), ад 16 снежня 2025 г. № 55/вызн (накіравана пісьмом ад 19 снежня 2025 г. № 22-585, паштовы ідэнтыфікатар № 80086516222224 – уручана адрасату 10 студзеня 2026 г.), ад 14 студзеня 2026 г. № 1/вызн (накіравана пісьмом ад 14 студзеня 2026 г. № 22-4, паштовы ідэнтыфікатар № 80089317205601 – уручана адрасату 30 студзеня 2026 г.) і ад 19 студзеня 2026 г. № 3/вызн (накіравана пісьмом ад 21 студзеня 2026 г. № 22-24, паштовыя ідэнтыфікатары № 80089317205656 і 80089317205649 – уручана адрасату 30 студзеня 2026 г.).
Аднак камісіяй па разглядзе справы адказ ад ІП Абдулатыпава М.У. не быў атрыманы.
З мэтай поўнага, усебаковага і аб’ектыўнага разгляду справы камісія па разглядзе справы запытала ва Упраўлення Федэральнай падатковай службы па Рэспубліцы Дагестан (вызначэнне ад 9 снежня 2025 г. № 52/вызн) і ў Міністэрства ўнутраных спраў па Рэспубліцы Дагестан (пісьмо ад 21 студзеня 2026 г. № 22-25ДСК) інфармацыю, неабходную для разгляду справы.
Упраўленне Федэральнай падатковай службы па Рэспубліцы Дагестан запытаную інфармацыю прадставіла пісьмом ад 30 снежня 2025 г. № 11-03/72966 (увах. № 718 ад 20 студзеня 2026 г.), Міністэрства ўнутраных спраў па Рэспубліцы Дагестан – пісьмамі ад 6 лютага 2026 г. № 11/7/2936 (увах. № 2416 ад 16 лютага 2026 г.) і ад 17 лютага 2026 г. № 11/7/3941 (увах. № 2863 ад 20 лютага 2026 г.).
У ходзе пасяджэння камісіі па разглядзе справы 16 снежня 2025 г. прадстаўнік ІП Абдулатыпава М.У. па даверанасці Бурухін К.А. заявіў хадайніцтва аб адкладанні разгляду справы на больш позні тэрмін з мэтай прадстаўлення раней запытанай інфармацыі (дакументаў, звестак).
Заяўленае хадайніцтва было задаволена.
Вызначэннем аб адкладанні разгляду справы аб непрадстаўленні або нясвоечасовым прадстаўленні інфармацыі ад 16 снежня 2025 г. № 55/вызн разгляд справы прызначаны на 14 студзеня 2026 г.
У сувязі з неабходнасцю атрымання дадатковых звестак (інфармацыі) для прыняцця рашэння тэрмін разгляду справы прадоўжаны да 20 сакавіка 2026 г., аб чым вынесена вызначэнне ад 14 студзеня 2026 г. № 1/вызн.
Аднак камісія па разглядзе справы адказу ад ІП Абдулатыпава М.У. не атрымала.
У наступных пасяджэннях камісіі па разглядзе справы ІП Абдулатыпаў М.У. і яго прадстаўнікі ўдзел не прымалі, хадайніцтваў аб пераносе дат пасяджэнняў не прадстаўлялі.
Інфармацыя аб прычынах няўдзелу ў пасяджэннях камісіі па разглядзе справы ІП Абдулатыпавым М.У. або яго прадстаўнікамі не прадстаўлена.
Згодна з падпунктам 7 пункта 10 Пратакола Камісія ажыццяўляе запыт і атрыманне інфармацыі ад органаў дзяржаўнай улады, органаў мясцовага самакіравання, іншых органаў, якія ажыццяўляюць іх функцыі, і арганізацый дзяржаў-членаў, юрыдычных і фізічных асоб, у тым ліку канфідэнцыяльнай інфармацыі, неабходнай для ажыццяўлення паўнамоцтваў па кантролі за выкананнем агульных правіл канкурэнцыі на трансгранічных рынках.
Згодна з пунктам 13 Пратакола пры разглядзе заявы, правядзенні расследавання, разглядзе справы, разглядзе пытання аб вынясенні перасцярогі ўпаўнаважанае структурнае падраздзяленне Камісіі запытвае неабходную інфармацыю ў органаў дзяржаўнай улады, органаў мясцовага самакіравання, іншых органаў, якія ажыццяўляюць іх функцыі або арганізацый дзяржаў-членаў, юрыдычных і фізічных асоб. У гэтым выпадку адпаведны запыт ад імені Камісіі лічыцца накіраваным. Суб’екты гаспадарання (суб’екты рынку), некамерцыйныя арганізацыі, органы дзяржаўнай улады, органы мясцовага самакіравання, іншыя органы, якія ажыццяўляюць іх функцыі, або арганізацыі (іх службовыя асобы) дзяржаў-членаў, фізічныя асобы абавязаны прадстаўляць у Камісію па яе запыце ва ўстаноўленыя тэрміны неабходныя Камісіі ў адпаведнасці з ускладзенымі на яе паўнамоцтвамі інфармацыю, дакументы, звесткі, тлумачэнні.
Згодна з пунктам 1313 Парадку разгляду заяў (матэрыялаў) пры разглядзе заявы (матэрыялаў) упаўнаважанае структурнае падраздзяленне Камісіі мае права запытваць неабходную інфармацыю ў органаў дзяржаўнай улады, органаў мясцовага самакіравання, іншых органаў, якія ажыццяўляюць іх функцыі, або арганізацый дзяржаў-членаў, юрыдычных і фізічных асоб.
Такім чынам, Камісія ў рамках разгляду заявы (матэрыялаў) у адпаведнасці з Парадкам разгляду заяў (матэрыялаў), рэалізуючы свае паўнамоцтвы па стрыманні парушэнняў агульных правіл канкурэнцыі на трансгранічных рынках суб’ектамі гаспадарання (суб’ектамі рынку) дзяржаў-членаў і кіруючыся палажэннямі Дагавора, запытала ў ІП Абдулатыпава М.У. адпаведную інфармацыю (дакументы, звесткі).
Аднак запытаная Камісіяй інфармацыя (дакументы, звесткі) ІП Абдулатыпавым М.У. у аб’ёме, запытаным Камісіяй, прадстаўлены не былі. Таксама яны не былі прадстаўлены і ў ходзе разгляду справы.
Пісьмо ІП Абдулатыпава М.У. ад 25 верасня 2025 г. б/н не ўтрымлівае адказу на пастаўленыя Камісіяй у запытах ад 6 жніўня 2025 г. № 22-373 і ад 26 жніўня 2025 г. № 22-403 пытанні і не можа быць прызнана належным і поўным выкананнем патрабаванняў Камісіі.
Акалічнасцей, якія перашкаджаюць прадстаўленню ІП Абдулатыпавым М.У. запытанай Камісіяй інфармацыі (дакументаў, звестак), не выяўлена.
Камісія па разглядзе справы мяркуе, што бяздзейнасць ІП Абдулатыпава М.У. выявілася ў тым, што ІП Абдулатыпаў М.У., маючы магчымасць для выканання палажэнняў права Еўразійскага эканамічнага саюза, не прыняў неабходных і дастатковых мер па іх выкананні, у сувязі з чым можна зрабіць вывад аб тым, што ІП Абдулатыпаў М.У. сваёй бяздзейнасцю парушыў палажэнні пункта 13 Пратакола, а менавіта не прадставіў інфармацыю (дакументы, звесткі) па запыце Камісіі ў поўным аб’ёме.
У рамках разгляду справы ІП Абдулатыпаву М.У. забяспечана магчымасць рэалізацыі правоў, прадугледжаных пунктам 13 Парадку разгляду спраў. Акрамя таго, у яго запытаны тлумачэнні па гэтай справе, а таксама пазіцыя аб згодзе або нязгодзе з фактам парушэння палажэнняў пункта 13 Пратакола. Аднак ІП Абдулатыпаў М.У. не прадставіў тлумачэння па акалічнасцях справы, а таксама пазіцыю аб згодзе або нязгодзе з фактам наяўнасці ў яго дзеяннях парушэння палажэнняў пункта 13 Пратакола.
Ацаніўшы сабраныя па справе доказы, камісія па разглядзе справы мяркуе, што віна ІП Абдулатыпава М.У. знайшла пацвярджэнне, а яго бяздзейнасць правільна кваліфікавана як такая, што парушае палажэнні пункта 13 Пратакола.
Згодна з падпунктам 5 пункта 16 Пратакола Камісія ў адпаведнасці з Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), накладае штрафы за непрадстаўленне ў Камісію звестак (інфармацыі), прадугледжаных раздзелам XVIII Дагавора і Пратаколам, у тым ліку за непрадстаўленне звестак (інфармацыі) па патрабаванні Камісіі, на індывідуальных прадпрымальнікаў – у памеры ад 10 000 да 60 000 расійскіх рублёў.
ІП Абдулатыпаў М.У. не прадставіў у Камісію інфармацыю (дакументы, звесткі), запытаную Камісіяй, упершыню. Указаная акалічнасць згодна з дадаткам № 2 да Методыкі разліку і парадку накладання штрафаў улічваецца ў якасці змякчальнай адказнасць пры разліку памераў штрафаў.
Іншых акалічнасцей, якія змякчаюць адказнасць, і акалічнасцей, якія абцяжарваюць адказнасць, прадугледжаных дадаткамі № 1 і 2 да Методыкі разліку і парадку накладання штрафаў, што ўлічваюцца пры разліку памеру штрафаў, не выяўлена.

